BH บวก 2% ลุ้นกำไรปี 66 ทะลุ 5 พันล้าน รับผู้ป่วยต่างชาติฟื้น โบรกชูเป้า 250 บ.
BH บวก 2% จับตาครึ่งหลังปี 66 มองกำไรปี 66 ทะลุ 5 พันล้านบาท โต 15% รับอานิสงส์ท่องเที่ยวเชิงการแพทย์ หนุนผู้ป่วยต่างชาติยังคงฟื้นตัว โบรกแนะนำราคาเป้าหมาย 250 บาท
BH บวก 2% จับตาครึ่งหลังปี 66 มองกำไรปี 66 ทะลุ 5 พันล้านบาท โต 15% รับอานิสงส์ท่องเที่ยวเชิงการแพทย์ หนุนผู้ป่วยต่างชาติยังคงฟื้นตัว โบรกแนะนำราคาเป้าหมาย 250 บาท
31 ม.ค. 2566

ผู้สื่อข่าวรายงานว่า วันนี้ (31 ม.ค. 66) ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ล่าสุด ณ เวลา 11:44 น. อยู่ที่ระดับ 219 บาท บวก 5.00 บาท หรือ 2.34% สูงสุดที่ระดับ 220 บาท ต่ำสุดที่ระดับ 215 บาท ด้วยมูลค่าการซื้อขาย 609.54 ล้านบาท

บล.เมย์แบงก์ ระบุในบทวิเคราะห์ (27 ม.ค.66) คาดว่าครึ่งแรกปี 66 ของ BH จะรับอานิสงส์หลักจากการฟื้นตัวของการท่องเที่ยวเชิงการแพทย์ หนุนผู้ป่วยต่างชาติยังคงฟื้นตัวต่อ แต่หุ้นซื้อขายที่มูลค่า P/E ปี 66 ที่สูงถึง 43.1 เท่า
นอกจากนี้ บล.เคจีไอ ระบุว่า ประเมินแนวโน้มผลการดำเนินงานปี 66 โตทะลุ 5 พันล้านบาท เพิ่มขึ้น 15% เมื่อเทียบกับงวดเดียวของปีก่อน ซึ่งเป็นระดับที่สูงเกินกว่าก่อนเกิดโควิด-19 แล้ว ซึ่งหนุนโดยการฟื้นตัวของผู้ป่วยต่างชาติที่พร้อมเดินทางเข้าไทยโดยเฉพาะจีนและตะวันออกกลาง ดังนั้นให้เป้าพื้นฐาน 250 บาท